Paprastasis laukys

Paprastasis laukys sin. laukys (Fulica atra) – vandeninių vištų (Rallidae) šeimos paukštis.Vytautas Logminas. Paprastasis laukys. Visuotinė lietuvių enciklopedija. Nuoroda tikrinta 2021-10-29.

Visas kūnas vienspalvis – matinės juodos spalvos, tik pilvas pilko atspalvio. Ant kaktos balta odos plokštelė. Snapas trumpas, baltas. Kojos melsvos, pirštai su plaukiojamosiomis skiautėmis. Jaunikliai pilkesni už suaugusius, gerklė ir kaklo priekinė dalis balsvos.

Lietuvoje dažnas. Aptinkamas kovo – lapkričio mėn.Laukys. Pauksciai.lt. Nuoroda tikrinta 2021-10-29. Gyvena apaugusiuose sekliuose vandens telkiniuose. Lizdą krauna tarp augalų, visai prie vandens. Deda 7-9 kiaušinius, kurie šviesiai pilki ir išmarginti taškeliais. Peri patelė ir patinas 21-23 dienas. Išveda vieną vadą.

 Šaltiniai 

Kategorija:Višteliniai